Virallinen lehti nro C 115 , 14/04/1997 s. 0233



A4-0078/97 Ehdotus neuvoston päätökseksi yhteisön takuun myöntämisestä Euroopan investointipankille yhteisön ulkopuolella toteutettuihin hankkeisiin liittyvistä lainoista mahdollisesti aiheutuvien tappioiden varalta (Keski- ja Itä-Eurooppa, Välimeren alueen maat, Latinalainen Amerikka ja Aasia sekä Etelä-Afrikka) (KOM(96)0586 - C4-0018/97 - 96/0278(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan 4 a kappale (uusi) >EP:n äänestyksessä hyväksytty teksti> tarkoituksenmukaisten perusrakenteiden puuttuminen kuljetuksessa ja tietoliikenteessä on yksi tärkeimmistä esteistä ulkomaakaupan ja alueiden välisen kaupan kehittymiselle samoin kuin Välimeren kolmansien maiden väliselle alueelliselle yhteistyölle ja että tämän saavuttamiseksi EIP:n pitäisi tehostaa rahoitustoimintaansa raja-alueiden välisten mallihankkeiden osalta suosien toisaalta unionin jäsenvaltioiden ja Välimeren kolmansien maiden välistä yhteistyötä ja toisaalta «etelä- etelä»-hankkeiden kehittämistä, (Tarkistus 2) Johdanto-osan 13 kappale >Alkuperäinen teksti> lokakuussa 1996 neuvosto päätteli, että EIP:n lainoille myönnettävän 65 - 75 prosentin takuiden odotetaan kattavan EIP:n uusien lainavaltuutusten ja kolmansien maiden muiden lainatarpeiden kokonaismäärän vuoteen 1999 asti; kaupallisten riskien varalta EIP:ta kehotetaan varmistamaan merkittävälle osalle lainanantoaan riittävät takaukset kolmansilta osapuolilta, jollaisessa tapauksessa budjettitakuu kattaa ainoastaan valuuttasiirtojen kieltämisestä, pakkolunastuksesta, sodasta ja sisäisistä levottomuuksista johtuvat poliittiset riskit, >EP:n äänestyksessä hyväksytty teksti> marraskuussa 1995 Ecofin-neuvosto pyysi, että lainoihin liittyvät riskit jaettaisiin yhteisön talousarvion ja pankin kesken erottamalla poliittiset ja kaupalliset riskit toisistaan; kaupallisten riskien varalta EIP:ta kehotetaan varmistamaan merkittävälle osalle lainanantoaan riittävät takaukset kolmansilta osapuolilta, jollaisessa tapauksessa budjettitakuu kattaa ainoastaan valuuttasiirtojen kieltämisestä, pakkolunastuksesta, sodasta ja sisäisistä levottomuuksista johtuvat poliittiset riskit, (Tarkistus 3) Johdanto-osan 15 a kappale (uusi) >EP:n äänestyksessä hyväksytty teksti> EIP tekee yhteistyötä muiden kansainvälisten Keski- ja Itä- Euroopassa, Välimeren maissa, Aasiassa ja Latinalaisessa Amerikassa ja Etelä-Afrikassa toimivien rahoituslaitosten kanssa hankkeiden yhteisrahoituksessa, ja tässä yhteydessä on tarpeellista taata paitsi riittävä koordinaatio myös yhteisön rahoitusponnistusten parempi näkyvyys kyseisten laitosten kanssa yhdessä rahoitettujen hankkeiden osalta, (Tarkistus 4) Johdanto-osan 15 b kappale (uusi) >EP:n äänestyksessä hyväksytty teksti> yhteisön ja kolmansien maiden yhteistyöohjelmien arviointimenettelyt ovat välttämätön tekijä, joka sallii edunsaajamaiden taloudellisen kehityksen jouduttamisen ja takaa yhteisön talousarviosta peräisin olevien varojen ja takuiden tehokkaimman mahdollisen käytön, (Tarkistus 5) 1 artiklan 1.1 kohta >Alkuperäinen teksti> 1. 1 Yhteisö myöntää Euroopan investointipankille 65 prosentin takuun, jos investointipankki ei saa erääntyneitä maksuja lainoista, jotka on myönnetty sen tavanomaisten perusteiden mukaisesti Keski- ja Itä-Euroopan, Välimeren kolmansien maiden, Latinalaisen Amerikan ja Aasian sekä Etelä-Afrikan alueilla toteutettaville investointihankkeille. >EP:n äänestyksessä hyväksytty teksti> 1. 1 Yhteisö myöntää Euroopan investointipankille 100 prosentin takuun poliittisten riskien osalta, jos investointipankki ei saa erääntyneitä maksuja lainoista, jotka on myönnetty sen tavanomaisten perusteiden mukaisesti Keski- ja Itä- Euroopan, Välimeren kolmansien maiden, Latinalaisen Amerikan ja Aasian sekä Etelä-Afrikan alueilla toteutettaville investointihankkeille. >Alkuperäinen teksti> Tämän takuun yläraja on yhteensä 6825 miljoonaa ecua jaettuna seuraavasti: >EP:n äänestyksessä hyväksytty teksti> Näille maille myönnettävien lainojen enimmäismääräksi on vahvistettu 7 105 miljoonaa ecua jaettuna seuraavasti: >Alkuperäinen teksti> - Keski- ja Itä-Eurooppa 3450 miljoonaa ecua, - Välimeren alueen kolmannet maat 2100 miljoonaa ecua, - Latinalainen Amerikka ja Aasia 900 miljoonaa ecua, - Etelä-Afrikka 375 miljoonaa ecua, ja takuu on voimassa päätöksen voimaantulopäivästä 31 päivään joulukuuta 1999 asti. Jos investointipankin takaamat lainat eivät tämän ajanjakson päättyessä ole nousseet edellä mainittuihin enimmäismääriin, ajanjaksoa jatketaan automaattisesti kuudella kuukaudella. >EP:n äänestyksessä hyväksytty teksti> - Keski ja Itä-Eurooppa 3 450 miljoonaa ecua, - Välimeren alueen kolmannet maat 2 310 miljoonaa ecua, - Latinalainen Amerikka ja Aasia 970 miljoonaa ecua, - Etelä-Afrikka 375 miljoonaa ecua, ja takuu on voimassa päätöksen voimaantulopäivästä 31 päivään joulukuuta 1999 asti. Yhteisön talousarvion kattamat poliittiset riskit aiheutuvat valuuttasiirtojen kieltämisestä, pakkolunastuksesta, sodasta ja sisäisistä levottomuuksista. Komission ja EIP:n tulisi ilmoittaa jokaisen myönnetyn lainan osalta, liittyykö siihen poliittisia riskejä. Pankki voi, ottaessaan vastuun kaupallisista riskeistä, hankkia osalle myöntämistään lainoista takuut kolmannelta osapuolelta kaupallisten riskien varalta. Jos investointipankin takaamat lainat eivät edellä mainitun ajanjakson päättyessä ole nousseet edellä mainittuihin enimmäismääriin, ajanjaksoa jatketaan automaattisesti kuudella kuukaudella. (Tarkistus 6) 3 artikla >Alkuperäinen teksti> Komissio ilmoittaa Euroopan parlamentille ja neuvostolle vuosittain lainajärjestelyistä ja toimittaa samalla arvion ohjelman toiminnasta sekä kyseisellä alueella toimivien rahoituslaitosten yhteistoiminnasta. >EP:n äänestyksessä hyväksytty teksti> 1. Komissio ilmoittaa Euroopan parlamentille ja neuvostolle vuosittain lainajärjestelyistä ja toimittaa samalla arvion ohjelman toiminnasta, sen taloudellisesta ja yhteiskunnallisesta vaikutuksesta edunsaajamaissa sekä kyseisellä alueella toimivien rahoituslaitosten yhteistoiminnasta. 2. Komissio takaa asianmukaisin välinein unionin rahoitusponnistusten näkyvyyden EIP:n yhteisrahoituksessa muiden kansainvälisten rahoituslaitosten kanssa. Komissio ja EIP sopivat yhdessä tavasta, jolla tämä periaate muunnetaan käytäntöön. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi yhteisön takuun myöntämisestä Euroopan investointipankille yhteisön ulkopuolella toteutettuihin hankkeisiin liittyvistä lainoista mahdollisesti aiheutuvien tappioiden varalta (Keski- ja Itä-Eurooppa, Välimeren alueen maat, Latinalainen Amerikka ja Aasia sekä Etelä-Afrikka) (KOM(96)0586 - C4-0018/97 - 96/0278(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(96)0586 - 96/0278(CNS) ((EYVL C 13, 14.1.1997, s. 9)), - neuvoston kuultua sitä EY:n perustamissopimuksen 235 artiklan mukaisesti (C4- 0018/97), - ottaa huomioon työjärjestyksensä 58 artiklan, - ottaa huomioon budjettivaliokunnan mietinnön ja taloudellisten ulkosuhteiden valiokunnan lausunnon (A4-0078/97); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.